stanford-oval/wikipedia huggingface dataset:
ברבדוס
תרבות

השפעת האנגלים על ברבדוס בולטת בהשוואה להשפעתם על איים אחרים באיים הקריביים. דוגמה טובה לכך היא הספורט הלאומי- קריקט. אחד האירועים התרבותיים הגדולים ביותר בברבדוס הוא פסטיבל היבול- הקרופ אובר (Crop over). כמו במדינות רבות אחרות באיים הקריביים ובאמריקה הלטינית, הפסטיבל הוא אירוע חשוב עבור תושבי האי, ואלפי תיירים נוהרים לאי כדי להשתתף באירוע השנתי. הפסטיבל כולל תחרויות מוזיקה ופעילויות מסורתיות אחרות, וכולל את רוב מוזיקת הקליפסו המיוצרת באי במשך השנה שעברה. הגבר והאישה שקטפו את כמות קני הסוכר הגדולה ביותר מוכתרים כמלך והמלכה של פסטיבל היבול. פסטיבל הקרופ אובר יוצא לדרך מתחילת יולי, נגמר במצעד תחפושות ביום שני הראשון של חודש אוגוסט.
מאז תחילת המאה ה-21 ריהאנה היא האמן הידוע ביותר מברבדוס בתחום המוזיקה. יוצרים ואומנים נוספים מתחום המוזיקה שמקורם בברבדוס הם שונטל, רופי, והלהקה קובר דרייב.
תיירות

האקלים האביבי והקיצי גורם לשגשוג התיירות. שדה תעופה בינלאומי ומודרני מקדם את הבאים בדרך האוויר. כ-3,000 תיירים מגיעים מדי יום, חלקם מגיעים להשתתף בפסטיבלים השונים שמתקיימים לאורך כל השנה, חלקם מגיעים להנות מאתרי הטבע, חופי הים ואתרי הצלילה.
מרד הנשים באבאוקוטה

מרד הנשים באבאוקוטה היה מרד של נשים מהעיר אבאוקוטה בניגריה שהתרחש בעקבות הטלת מס נוסף לנשים עובדות בתקופת הממשל הקלוניאלי הבריטי בסוף שנות הארבעים. תנועת ההתנגדות בראשות איגוד נשות אבוקוטה (AWU) הובילה את המרד בהצלחה ובעקבותיו נערכו שינויים בשלטון המקומי.
רקע למיסוי הקולוניאלי באבוקוטה

אבאוקוטה היא העיר הגדולה ביותר במחוז אוגון בדרום מערב ניגריה. העיר הוקמה בשנת 1830 ותושביה היו תתי קבוצות של היורובה (Egba people ו-Owu people). סביב שנת 1850, הממשלה הבריטית הקולוניאלית החלה להרחיב את שליטתה באבוקוטה וניהלה משא ומתן עם אנשי אגבה. ההסכם הבטיח לבריטים נתיבי מסחר פתוחים בשטחים של אגבה בתמורה ממשלת לאגוס הכירה בעצמאות וגבולות העיר. הסכם זה נתן לאנשי אגבה אוטונומיה חלקית בתחום הכלכלי. אך לאחר מספר שנים, ב-1897, התפתח משבר הפוליטי בעקבות מלחמות בין קבוצות בעיר, נתיבי המסחר נחסמו ומסיונרים שגרו בעיר גורשו. הממשלה הבריטית דרשה ארגון מחדש של הממשל בעיר וכך נולדה ממשלת אוגבה המאוחדת (The Egba United Government (EUG)). המבנה החדש, כפה איחוד של כלל השליטים האזוריים באבאוקוטה כמועצה. בראש המועצה עמד השליט (מלך בשפה המקומית oba) של אזור אגבה אליק. המבנה הפוליטי החדש יצר מתחים והדגיש זהויות של תתי קבוצות.
עד פרוץ מלחמת העולם הראשונה ב-1914 הממשלה הקלוניאלית לא התערבה בנעשה באבאוקוטה. המלחמה נתנה לממשל עילה להתערבות והעיר השתלבה במדינה הקולניאלית. המלחמה באירופה הובילה לעלייה במיסים על יבוא, אך ההכנסות ממיסים אלו לא הספיקו והפקידים המקומיים ביקשו אישור ממשרד המושבות לאפשר הטלת מיסוי ישיר, אך סורבו. על מנת להגדיל את ההכנסות, הפקידים מקומיים החלו להטיל קנסות בתחום התברואה, שהשפיעו בעיקר על נשים שעסקו בסחר וחקלאות. במשך הזמן הקנסות בוטלו והוחלפו במיסוי ייחודי לנשים.
ב-1 בינואר 1918, תושבי אבאוקוטה החלו לשלם מיסים על בסיס מגדרי והמיסוי לגברים ונשים היה נפרד. מיסוי נשים לא היה חלק ממודל המיסוי הסטנדרטי של ממשלת המושבות, אך התבסס על ההנחה שנשים מיורובה עובדות ויש להן הכנסה עצמאית. נשים רבות היו מעורבות בייצור וסחר של מוצרי מזון או סחורות אחרות ושלטו בשווקים באזורים בהן חיו. ועל כן גברים אירופיים ובני יורובה החזיקו בתפיסה כי לנשים היה כסף משלהן.
באבאוקוטה המיסוי קולוניאלי נתפס כלא הוגן ובאופן ניכר פוגע בנשים. שישה חודשים לאחר הטלת המס, החל מרד המכונה מלחמת אדובי (Adubi War). המרד התרחש בין יוני לאוגוסט 1918. 30,000 מורדים בני אגבה הרסו את מסילת הרכבת, קווי הטלגרף מדרום לאבאוקוטה והרגו אזרחים אירופאים. לאחר דיכוי המרד הבריטים ביטלו את העצמאות הכלכלית של העיר, הטילו מיסוי ישיר והנהיגו עבודות כפייה באזור. המיסוי על נשים נותר על כנו. בסוף שנות ה-40, נטל המיסים הפך לבלתי נסבל כאשר הרשויות הקולוניאליות גבו יותר ויותר מיסים ממדינות החסות למימון מלחמת העולם השנייה באירופה, נאסר ייצוא לגרמניה, הממשל המקומי קנה סחורה במחירים נמוכים ומעבר לכך החרימו מזון וסחורות. הנשים הסוחרות סבלו גם ממסים עקיפים כגון מיסי שוק ומיסים על הסחורה.
מרד הנשים

כתוצאה מהמיסוי העושק על נשים הוקם ב-1945 איגוד נשות אבוקוטה (AWU) בהנהגתה של פונמילאיו רנסום-קוטי, מנהלת בית הספר המקומי ששמעה על הקשיים של הנשים הסוחרות. ה-AWU, היה בעל אג'נדות פוליטיות ואיחד את הסוחרות בשוק ונשים נוצריות מהמעמד הבינוני. איגוד נשות אבוקוטה אתגר הן את השלטון הקולוניאלי והן את המבנה הפטריארכל. על מנת לסיים את משטר מיסוי, ה-AWU הציע חלופות למס האחיד על נשים, כגון מיסוי על חברות זרות. דרשו להשוות את תחילת גיל תשלום המיסים לנערות (15) לזה של נערים (16). אך הן גם דרש השקעות ביוזמות מקומיות ותשתיות, כולל תחבורה, תברואה, חינוך, ביטול הסמכות השלטונית של הממשלה המקומית והחלפתה בנציגים מקומיים, כולל נשים. החברות ב-AWU היו מאורגנות במאבק נגד הממשלה הקולניאלית והשתמשו בטקטיקות התנגדות שונות. נשים רבות סירבו לשלם מיסים, חלקן נכלאו או נקנסו.
בין אוגוסט 1946 מאי 1947, איגוד נשות אבוקוטה שלח עצומות לשליט המקומי המסורתי ונציגות אף נפגשו עמו, אבל הדבר לא הוליד כל שינוי. המצב למעשה החריף כאשר השליט המקומי הגדיל את "שיעור המס האחיד על נשים, בתמיכת בבריטים שהתגוררו בעיר". בעקבות העלאת המיסים, AWU ארגן הפגנות המוניות, למשל צעדה לכיוון ארמון המנהיג המסורתי בדרישה לביטול המיסוי האחיד. באמצע אוקטובר 1946, פונמילאיו רנסום-קוטי הובילה כאלף נשים בצעדת במחאה על העלאת המס לכיוון הארמון. התגובה הרשויות הקולניאליות כללה שימוש בגז מדמיע ומכות.
למרות הדיכוי בכוח של ההפגנות, איגוד נשות אבוקוטה המשיכו במחאה ופרסמו מסמך המפרט את העוולות והאשמות נגד הממשלה המקומית והשליט המסורתי. לאחר פרסום המסמך נערכה הפגנה מחוץ לארמון במשך יממה (מ-29 עד 30 בנובמבר 1947) בהשתתפות מעל עשרת אלפים נשים.
מרד הנשים > תוצאות

המחאה הביאה את רשויות להבטיח לנשים ש"המיסוי יושעה וההחלטות הסופיות בנושא תועברו אליהן בתוך שלושה ימים". אולם, לא היה שינוי במדיניות והאלימות ומעצרים של נשים נמשכה. ב-8 בדצמבר מעל 10,000 נשים חזרו להפגין מול הארמון, בדרישה לשחרור הנשים שנעצרו. עשר נשים שוחררו וההפגנה הסתיימה. ה-AWU המשיך לשלוח עצומות לממשל הבריטי וב-3 בינואר 1949, השליט המסורתי ויתר על המלוכה ומערכת הממשל המקומי השתנתה. ארבע נשים קיבלו עמדות בשלטון המקומי.
איגוד נשות אבוקוטה השיג ניצחון משמעותי בניגריה הקולוניאלית. הן המשיכו לקדם זכויות נשים בניגריה ולהוות שחקן משמעותי בתנועה הלאומית הניגרית. האיגוד היה ממובילי פעילות פמיניסטית, אנטי קולניאלית ולאומית בניגריה.
הערות שוליים

1 2 3 4 5  Judith A. Byfield, Taxation, Women, and the Colonial State: Egba Women's Tax Revolt, Meridians: feminism, race, transnationalism Volume 3, Number 2, 2003, עמ' 250 - 277
↑  "Abeokuta | Nigeria". Encyclopedia Britannica (באנגלית). נבדק ב-2017-05-01.
1 2  Toyin Falola, Colonialism and Violence in Nigeria, Indiana University Press, 2009, עמ' 57 - 58
1 2 3  Judith A. Byfield, Feeding the Troops: Abeokuta (Nigeria) and World War II, African Economic History 35, עמ' 77 - 87
↑  Toyin Falola, Ann Genova, Historical Dictionary of Nigeria (Historical Dictionaries of Africa), Scarecrow Press, 2009(הקישור אינו פעיל)
↑  "The Abeokuta Women's Revolt. | World Pulse". World Pulse (בצרפתית). 2010-04-13. נבדק ב-2017-05-05.
↑  Gloria Chuku, Navigating the Colonial Terrain through Protest Movements: A Discourse on the Nigerian Women’s Motives
מינהל הביון של המטה הכללי של הצי הרוסי

| --- | --- |

סמל הצי
 פרטים
 כינוי:  המודיעין הימי הרוסי
 מדינה:  רוסיה רוסיה
 שיוך:  משרד ההגנה של רוסיה
 סוג:  מודיעין ימי
 אירועים ותאריכים
 תקופת הפעילות:  1917–הווה (כ־108 שנים)
 מלחמות:  מלחמת האזרחים ברוסיה מלחמת העולם השנייה המלחמה הקרה מלחמת צ'צ'ניה הראשונה מלחמת גאורגיה–רוסיה המעורבות הרוסית במלחמת האזרחים בסוריה
 נתוני היחידה
 כוח אדם:  לא ידוע
 פיקוד
 יחידת אם:  הצי הרוסי הצי הרוסי
 מפקדים:  אולג אפישב (מאז מאי 2018)
מינהל הביון של המטה הכללי של הצי הרוסי (ברוסית: Разведывательное управление Главного штаба ВМФ РФ) הוא הגוף שאחראי לגיבוש תמונת המודיעין בזירה הימית שבה פועל הצי הרוסי והעברתה לגורמי הפיקוד והתכנון במפקדת הצי וליחידות הלוחמות של החיל. הגוף משתף פעולה בהרכבת תמונת המודיעין הכוללת שמגבש המינהל הראשי במטה הכללי של הכוחות המזוינים.
המינהל הוקם בשנת 1917 בשם "שירות הרישום הימי של המטה הכללי" (морская регистрационная служба Морского Генерального штаба) כמקור העיקרי למודיעין הימי. מאז מלחמת האזרחים ברוסיה התרחבה משימת הארגון כך שיכלול דיווחים בזמן אמת על התפתחויות ופעילויות של ציים זרים; שמירה על המשאבים והאינטרסים הימיים; מעקב והתמודדות עם איומים ימיים לאומיים; מתן תמיכה טכנית, מבצעית וטקטית לצי; מעקב אחר הסביבה הימית העולמית והפעלת כוחות, דוגמת יחידת הקומנדו הימי.
במסגרת הרפורמה הצבאית ברוסיה, הצי הרוסי אורגן ככלי ימי רב-עוצמה, אך קטן בעשרות מונים לעומת הצי האדום; במסגרת הרפורמה הוקטנו מספר היחידות בצי ולפיכך גדל היקף עבודת המודיעין הימי, על מנת לספק את התמיכה המבצעית הטובה ביותר ואת המודיעין הטוב ביותר, ותפקידו של המודיעין הימי הורחב להפעלת כוחות הקומנדו הימי.
הגוף מקביל למספן המודיעין הישראלי ולמשרד מודיעין הצי האמריקני.
משימות

ארגון הכיסוי המבצעי הכולל לנתיבי ים, נמלים, בסיסים ימיים, פוטנציאל מחקר והצי הרוסי, לביצוע, תוך שיתוף פעולה עם משרד הפנים ושירות הביטחון הפדרלי, לערוך דו"חות על תשתיות נמל סחר עולמי ויצירת עבודת ניתוח שיטתית עבור הצי.
מעקב בזמן אמת אחר זרימת מטען העוברת בתקשורת ימית עולמית;
זיהוי ספינות תובלה גדולות של ציי מדינות נאט"ו להובלת כלי נשק ומטען צבאי מיוחד לאזורי עימות;
רישום כלי שיט של ארגוני פשיעה, טרור, והברחות לא חוקיות, תוך יידוע ארגוני אכיפת החוק בעת הצורך;
מעקב מבצעי של בעלי חברות ספנות גדולות בעולם, בנקים שמשתפים פעולה עם יריב פוטנציאלי; רישום אוסף מגוון הבסיסים הימיים של נאט"ו ונמלי המדינות החברות;
חיזוק הצי באמצעות רכישת ספינות סיור של והכנסת ספינות סיור ופיקוד חדשות;
תכנון ויישום עצמאי של פעולות מידע-פסיכולוגיות שמטרתן העלאת מורל כוח האדם בצי;
הקמת מסד נתונים על כל יחידות הלחימה והסיור של צי האויב הסביר, כמו גם על אוניות הסוחר וצי הדייג של נאט"ו.
היסטוריה

בזמן מלחמת האזרחים הופעל על ידי הצבא האדום בשם המחלקה הימית של מינהל הרישום במטה הצבא (морской агентурный (2-й морской разведывательный) отдел Регистрационного управления Полевого штаба РВСР) מפברואר 1919 עד ינואר 1920.
לאחר הקמת ברית המועצות הוטלה עבודת המודיעין הימי על המחלקה הרביעית במינהל המודיעין של הצבא האדום (Четвертый (военно-морской) отдел Разведывательного управления РККА) בשנים 1935–1938. לאחר מכן הוקם הקומיסריון העממי לענייני צי וב-16 בפברואר 1938 הוקמה לראשונה מחלקת ביון (Разведывательный отдел НКВМФ) מאורגנת, גוף זה שימש את צבא ברית המועצות כמינהל המודיעין של מטה הצי האדום (Разведывательное управление Главного штаба ВМФ CCCР), גם לאחר מלחמת העולם השנייה ובייחוד בתקופת המלחמה הקרה כשהוטלה עליו משימת איסוף מודיעין על חילות הים של מדינות נאט"ו.
בשנת 1992 אורגן הגוף כמינהל הביון של מטה הצי הרוסי, ומאז הוא משמש כגוף המודיעין הימי של רוסיה.
ראשי המודיעין הימי

| ראשי המודיעין הימי> שם | ראשי המודיעין הימי> שם בשפת המקור | ראשי המודיעין הימי> תקופת כהונה | ראשי המודיעין הימי> הערות | ראשי המודיעין הימי>  |
| --- | --- | --- | --- | --- |
| אין נתונים על השנים 1917–1938 | אין נתונים על השנים 1917–1938 | אין נתונים על השנים 1917–1938 | אין נתונים על השנים 1917–1938 |  |
| אלכסנדר יאקימיצ'ב | Якимычев (Якимичев) Александр Михайлович | ינואר – אפריל 1938 | במהלך הטיהורים הגדולים נעצר ב-30 באפריל 1938 וחוסל בירייה ב-22 באוגוסט באותה שנה. |  |
| ניקולאי זויקוב | Зуйков Николай Иванович | מרץ 1938 – ספטמבר 1941 | קודם לדרגת פיקוד על האקדמיה של הצי. נהרג בעת מילוי תפקידו ב-1942 |  |
| מיכאיל וורונצוב | Воронцов Михаил Александрович | ספטמבר 1941 – אפריל 1945 | שימש כנספח הצי בגרמניה הנאצית (ספטמבר 1939–יוני 1941) |  |
| אלכסנדר רומיאנצב | Румянцев Александр Михайлович | אפריל 1945 – 1946 |  |  |
| ניקולאי טישקין | Тишкин Николай Венедиктович | אוגוסט 1946 – אפריל 1950 |  |  |
| לאוניד בקרנב | Бекренев Леонид Константинович | אפריל 1950 – מאי 1953 | שימש כנספח הצי בארצות הברית (1963–1967) וסגן ראש המודיעין הצבאי הסובייטי (1967–1973) |  |
| בוריס בובקוב | Бобков Борис Назарович | מאי 1953 – מאי 1965 |  |  |
| יורי איוואנוב | Иванов Юрий Васильевич | יולי 1965 – 1978 | שימש כנספח בצי במקסיקו (1949–1953) וכסגן מפקד הצי |  |
| איוואן חורס | Хурс Иван Кузьмич | ‏1978–1987 |  |  |
| יורי קוויאטקובסקי | Квятковский Юрий Петрович | ‏1987–1992 | שימש כראש המודיעין הימי הרוסי הראשון, לאחר ברית המועצות |  |
| ולאדלן סמירנוב | Смирнов Владлен Владимирович | ‏1992–1995 |  |  |
| ולדימיר פיודורוב | Федоров Владимир Михайлович | ‏1995–2003 | שימש כראש המודיעין של הצי הצפוני (1990–1993) וסגן ראש המודיעין הימי מ-1993 |  |
| דמיטרי דמיטרייב | Дмитриев Дмитрий Александрович | ‏2003–2009 | עמד בראש המודיעין של צי הים השחור (1998–2003) |  |
| אלכסנדר שטוקטורוב | Штукатуров Александр Григорьевич | ‏2009–2018 |  |  |
| אולג אפישב | Апишев Олег Викторович | ‏2018–ואילך | שימש כמפקד המודיעין של צי האוקיינוס השקט |  |
לקריאה נוספת

Белозер Виталий Николаевич. Военно-морская разведка России: история создания, становления и развития : 1696–1917 : диссертация ... кандидата исторических наук : 07.00.02 / Белозер Виталий Николаевич; [Место защиты: Ин-т воен. истории МО РФ].- Москва, 2008
Колпакиди А.И., Прохоров Д.П., Империя ГРУ. Очерки истории российской военной разведки. - М.: ОЛМА-ПРЕСС, 1999
Алексеев М.А., Колпакиди А.И., Кочик В.Я. Энциклопедия военной разведки. 1918–1945 гг. М., 2012
«ГРУ: дела и люди». — СПб: Издательский Дом «Нева»; М.: «ОЛМА-ПРЕСС», 2003. — 640с.
И.И. Барсуков, В.М. Йолтуховский, А.Б. Кондрашов, «Адмиралы и генералы Военно-морского флота. Руководители структур политической и воспитательной работы. Биографические хроники (1917–2013)», М. издательство = «Кучково поле», 2014. ISBN 978-5-9950-0408-0
Верюжский Н. А. Офицерская служба. Часть 6.
Боец невидимого фронта. Газета «Весть», 13 марта 2015 г.
הערות שוליים

↑  Начальники Разведки ВМФ
1 2  Начальники военно-морской разведки
1 2  מידע באתר בוגרי יחידה 38 של המודיעין הימי של צי האוקיינוס השקט
↑  Медведев произвел кадровые перестановки в Вооруженных силах РФ
↑  "Самим страшно". Как в Петербурге капитан ГИБДД пригрозил арестом шефу разведки ВМФ
כמסקס

המתאמפטמין הוא הסם הפסיכואקטיבי המזוהה ביותר עם כמסקס.
כמסקס (באנגלית: Chemsex) היא תופעה של צריכת סמים בשביל להקל או להגביר את הפעילות המינית. מבחינה סוציולוגית, הכוונה היא לתת-תרבות של משתמשי הסמים העוסקים בפעילות מינית בסיכון גבוה בהשפעת סמים בתוך תת-קבוצות. ייתכן שיש שימוש מועט בקונדומים במהלך מפגשים עם שותפים מיניים מרובים שעשויים להימשך ימים.
הסם שבדרך כלל מזוהה הוא המתאמפטמין, המכונה גם קריסטל מת'. סמים אחרים שמזוהים עם הכמסקס כגון מפדרון (אנ'),‏ GHB‏, GBL (אנ')‏‏,‏ ואלקיל ניטריטים (אנ') (המכונים לפעמים גם כפופרס). סלמסקס (באנגלית: Slamsex) קשור לאלו שמזריקים את הסמים בשביל להקל או להגביר את הפעילות המינית.
מספר מחקרים מצאו כי לאנשים המשתתפים באורגיות, יש סבירות גבוהה יותר לרכוש מחלות מין, כולל HIV/איידס, על ידי קיום יחסי מין אנאליים לא מוגנים עם מספר רב של שותפים מיניים. תופעה זו נחשבת ל-"עדפות לבריאות הציבור".
טרמינולוגיה

התופעה מכונה על ידי מספר משתתפים "party 'n' play" ‏("PNP" או "PnP"). אחרים מכנים אותה "High 'n' Horny"‏ ("HnH"). מחקר אקדמי אחד כינה את התופעה "שימוש מיני בסמים" או SDU.‏
הכמסקס נפוץ בעיקר בקרב גברים המקיימים יחסי מין עם גברים באמריקה הצפונית ובאוסטרליה, בעוד שהמונח כמסקס באירופה קשור יותר לסצנה הגאה.
משתתפים וסמים

לעיתים קרובות, מתאמפטמין משפיע על האפרודיזיאק, האופוריה, וגם המרצת הגוף. הסם תואר גם כמשמש "תת-תרבות שלמה המכונה כמסקס ומבוססת על שימוש במתאמפטמין." גברים הומואים השייכים לתת-תרבות זו, בדרך כלל, ייפגשו דרך אתרי היכרויות באינטרנט בשביל לקיים סטוץ. באתרים כאלו, גברים כוללים לרוב סימנים כגון "chems" או "PNP". מאחר שתרופות ממריצות כמו מתאמפטמין מעכבות באופן דרסטי את הצורך בשינה, מגבירות את העוררות המינית ונוטות לעכב שפיכה, מפגשים מיניים מסוג הכמסקס יכולים להימשך שעות רבות ואף ימים.
מתאמפטמין שנלקח מעבר לכמויות שנקבעו או מומלצות יאריך את תסמיני השכרות עד לכ-8 שעות. במקרים מסוימים, מפגשים מיניים אלו מתרחשים ברציפות במשך מספר ימים יחד עם שימוש חוזר במתאמפטמין. מתאמפטמין משמש ליצירת אופוריה, "הגברת התיאבון המיני", והגברת הסיבולת המינית. ההתרסקות בעקבות השימוש במתאמפטמין באופן זה היא לעיתים קרובות חמורה, ועלולה לגרום להיפרסומניה (אנ') ניכרת.
קטמין שונה מאוד מתרופות הכמסקס העיקריות, מפני שמדובר בהזיה דיסוציאטיבית שמעוותת את התפיסות ויוצרת תחושת ניתוק. קטמין משמש במפגשים עם כמסקס כדי "לשפר את החוויה של יחסי מין או פיסטינג אנאלי קולט".
מחקר שנערך ב-2016, בקרב משתתפי סאונה בברצלונה, ספרד, מצא כי התרופות הנפוצות ביותר בכמסקס הן: ”GHB/GBL, קוקאין, אקסטזי, מטילי כסף (MDMA), פופרס וויאגרה”.
מחקר שנערך ב-2014 על כמסקס בלונדון, הממלכה המאוחדת, הצביע על כך שהתרופות הקשורות לכמסקס כוללות מפדרון, GHB/GBL, קריסטל מת', קטמין וקוקאין.
פוסטים באינטרנט של גברים המבקשים חוויות כמסקס נוקטים, לעיתים קרובות, בסלנג כדי לזהות באיזה סם הם השתמשו. תרופות אלה נוטות לעכב זקפת פין. כתוצאה מכך, גברים רבים העוסקים בכמסקס משתמשים בתרופות להפרעה בזקפה כגון ויאגרה, ורדנפיל וסיאליס.
בעבור חלק מהמשתתפים בכמסקס, שימוש בחומרים עשוי להקל על תהליך של "התנתקות קוגניטיבית" מהפחדים הקשורים להיבדקות מחלות מין, כמו כן HIV/איידס, במהלך קיום יחסי המין. שיחות פופולריות על "אי-עכבות" מספקות אליבי מקובל עבור פעילויות העוסקות בהשפעתם של ממריצים.
סיכונים

אותו אובדן עכבות שנגרם על ידי סמים הופך את חובבי הכמסקס לפגיעים יותר לאיומים מיידיים יותר, כגון שוד, אונס בפגישה, תקיפה או רצח, על ידי מישהו שאותו הם פוגשים לצורך קיום יחסי מין. גברים בזירת הכמסקס הצהירו כי הסכמה מינית אינה מוגדרת בצורה ברורה ויכולה להוות תפיסה והנחה כי כל אחד שנמצא במפגשים המיניים מסכים.
המונח כמסקס מופיע כאזהרה כי הוא עלול לגרום לנזק נוירולוגי, שמוביל לברבק ומגדיל את הסיכוי להידבקות ב-HIV/איידס, ולעמידות מפני תרופות HIV.
השימוש במתאמפטמין או מפדרון עבור כמסקס קשור ל-”התנהגות מינית בסיכון גבוה ... ללא התחשבות בהשלכות, דבקות ARV לקויה ב-HIV, שימוש לקוי בקונדומים, פרקים מורחבים (לרוב טראומטיים) של עיסוקים מיניים (למשל פיסטינג) שנמשך בדרך כלל יומיים-שלושה, [ו]שותפים מיניים מרובים. גברים המקיימים יחסי מין עם גברים בכמסקס המזריקים סמים נוטים להשתמש ב'פרקטיקות וידע הזרקת מגושם', מה שמגדיל את הסיכון לבעיות הזרקה. כמו כן, מאחר שרוב הכמסקס מתקיים במסיבות ביתיות פרטיות, קשה לצוותי בריאות הציבור להגיע למשתתפים אלו בשביל ליידע אותם על פרקטיקות בטוחות יותר, בהשוואה להגעה לגברים הומוסקסואליים במועדוני לילה, אליהם יכולים עובדים להגיע”.
מתאמפטמין מדכא תגובה אוטונומית ועלול לגרום לאפתה ולשחיקה בפה. בזמן קיום יחסי מין, פצעים פתוחים או ממברנות ריריות, בדרך כלל, פגועות בסיכון נמוך להדביק ב-HIV/איידס כמו מין אוראלי אם כי עשויות להדביק בסיכון גבוה בהרבה, אלא אם כן כל המשתתפים החיוביים ל-HIV/איידס אינם ניתנים לגילוי, או שכל המשתתפים השליליים ל-HIV/איידס לוקחים תרופות לטיפול מונע לפני חשיפה בהתאם להוראות מרשם.
סטטיסטיקות

על פי מחקר בריטי שבוצע ב-2006, גברים הסובלים מקיום כמסקס עם הסמים מתאמפטמין, קוקאין, MDMA וקטמין הם בעלי סיכוי כפול לקיים יחסי מין לא מוגנים. המחקר מצא גם כי עד 20% מהגברים ההומואים מחדרי הכושר במרכז לונדון ניסו מתאמפטמין, הסם המזוהה ביותר עם הכמסקס.
היסטוריה ומשמעות תרבותית

תת-תרבויות של שימוש בסמים פסיכואקטיביים קיימיים זה מכבר בקהילות גאות עירוניות, עוד מתקופת הדיסקו. שימוש בחומרים אלו היה נפוץ בעיקר בריקודים, אירועים חברתיים וקהילתיים. עלייתם של אתרים מקוונים ואפליקציות בשנות ה-90 של המאה ה-20 העניקה לגברים דרכים חדשות לקרוזינג ולפגוש שותפים מיניים, כולל היכולת לארגן מפגשים מיניים פרטיים בבתיהם.
מתחילת העשור הראשון של המאה ה-21, המקומות ההיסטוריים של הומוסוציאליזציה כמו גיי בר, מועדונים ואירועי ריקוד הצטמצמו בתגובה למגוון גורמים, כולל ג'נטריפיקציה, חוקי אזורים, הגבלות רישוי ומספר מוגבר של אנשים בארון או תחת השפעה מינית, גברים תוססים, והפופולריות הגוברת של טכנולוגיות דיגיטליות למטרות מיניות וחברתיות.
בהקשר זה, הכמסקס הופיע כצורה חלופית למסיבות מיניות שאפשרו למשתתפים להימנע מהופעה ציבורית ומפוטנציאל של שיפוט וחרדה המעוררים את אופיו של "המרחב הציבורי". סמים פופולריים חדשים, כמו מתאמפטמין ו-GHB/GBL, החליפו סמים אחרים, כמו אקסטזי, במסגרת זו.[דרוש מקור] אף על פי שכמסקס נוטה להיות מאורגן סביב יחסי מין, ישנן עדויות לכך שהוא יכול לשרת מגוון מטרות חברתיות עבור המשתתפים בהן, כולל אפשרות לפגוש גברים הומוסקסואליים אחרים, להתיידד ולעסוק במשחק ארוטי ובניסויים. במקרים מסוימים, הכמסקס ממלא חלק בהיווצרותן של רשתות חברתיות רופפות המוערכות ונשענות על ידי המשתתפים. עבור גברים אחרים, הסתמכות גוברת על אתרי ההיכרויות לאתרים לארגון יחסי מין עשויה לגרום לתחושת בידוד שעשויה להחמיר את הסיכון לתלות בסמים, במיוחד בהקשר למחסור במקומות אחרים להתרועעות הומוסקסואלית ולהיווצרות קהילה מינית.
מחקר שנערך ב-2014 מצא כי אחת הסיבות העיקריות לנטילת סמים לפני ובמהלך יחסי המין הייתה להגביר את הביטחון המיני ולהפחית את תחושות הספק העצמי, בנוגע לתחושות של "הומופוביה מופנמת" מהחברה, חששות מאבחון HIV/איידס, או ”הקשורים לאשמה, לקיום יחסי מין הומוסקסואליים או לרצונם”. נושא הביטחון העצמי היה נושא מרכזי עבור משתתפי המחקר בעיקר בגלל "דימוי גוף", דאגה שהועצמה בעקבות ההתמקדות באפליקציות של רשתות חברתיות על המראה, מאחר שבאפליקציות אלו יש התמקדות בגופים גברים אידיאליים שהם "שרירים". גברים אלו היו גם מודאגים מההופעה המינית שלהם, ונטילת סמים יכלה להפחית את החרדות הללו ולאפשר להם ליהנות יותר מיחסי מין.
ביקורת

נצפה כי בדרך כלל חסרים נתונים אמינים ומחקרים רלוונטיים ומצב זה מייצר אקלים של פאניקה מוסרית. במאמר שפרסם העיתון הבריטי, הגרדיאן, נטען כי דיווח מוגזם עשוי לתת לציבור רושם מעוות של גודל התופעה, וזה יכול רק להגביר את רמת החרדה הקולקטיבית.
לקריאה נוספת

DANCE OF DEATH, First of three parts, CRYSTAL METH FUELS HIV Christopher Heredia, May 4, 2003, SF Gate
"Chemsex study: exploring sex and drugs among gay men in south London | Sigma Research". sigmaresearch.org.uk. נבדק ב-2015-12-11.
"Frederick, Brian Jay (2016) Exploring the (Sub)Cultural Dynamics of Gay, Bisexual and Queer Male Drug Use in Cyberspace. Doctor of Philosophy (PhD) thesis, University of Kent, University of Hamburg".
"Frederick, B.J. (2012). Partying with a purpose: Finding meaning in an online "party 'n' play" subculture [Masters thesis]. California State University, Long Beach". www.academia.edu. נבדק ב-2015-12-11.
"The Internet and Drug Markets -Study" (PDF). נבדק ב-3 בינואר 2017. {{cite web}}:  (עזרה)
"Duwe, Justin (2018) The Truth About Chemsex: Understanding and Overcoming Chemsex Addiction".
חברים לרפואה

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 פעילות:  השגת תרופות לנזקקים, שוויון בתרופות לכל אדם, מערך עולמי להנגשת תרופות, סיוע לחולים ונזקקים.
 תחום:  בריאות, רווחה
 מדינה:  ישראלישראל
 מטה הארגון:  שמואל הנביא 4 בני ברק
 מייסדים:  יחיאל לנדמן, ברוך ליברמן
 מנכ"ל:  ברוך ליברמן
 עובדים:  105 
 תקופת הפעילות:  2003–הווה (כ־22 שנים)
 פרסים והוקרה:  אות הנשיא להתנדבות (2013)  מגן שר הבריאות (2011) 
 www.haverim.org.il
 קואורדינטות:  32°05′25″N 34°49′32″E﻿ / ﻿32.090307988961°N 34.82550682885°E﻿ / 32.090307988961; 34.82550682885
 he
 
חברים לרפואה היא עמותה המסייעת לאנשים לתרום תרופות ולקבל את תרופות שנצרכות להם ללא עלות.
התרופות מגיעות לרוב מאנשים שאין להם צורך בתרופה, כשהעמותה דואגת גם לשנע את התרופות. העמותה גם מתחזקת בית מרקחת וולנטרי בו מאוחסנים אלפי תרופות שהתקבלו כתרומות, שם הם ממיונות ומאופסנות עד שיזדקקו להם.
על הארגון

חברים לרפואה הוקם בשנת 2003, ובתוך מספר שנים הפך לעמותה משמעותית בישראל בתחום לתרום תרופות וסיוע בהשגת תרופות, ומשמשת כארגון גג לעשרות עמותות בניתוב והשגת תרופות.
עיקרי פעילות העמותה הן, איסוף וחלוקת תרופות בפריסה ארצית, השגת תרופות כרוניות למעוטי יכולת ומטופלי רווחה, הנגשת תרופות יקרות שאינן בסל התרופות או בהתוויה רשומה, סיוע במימון השתתפות עצמית לחלק מהתרופות, קרנות למימון תרופות וניתוחים דחופים שעלותם אינה כלולה במסגרת סל הבריאות.
בנוסף מפעילה העמותה מחלקה משפטית למיצוי זכויות לתרופות ומחלקה לילדים בעלי צרכים מיוחדים. הארגון שומר על קשר עם רוב חברות התרופות הישראליות והבינלאומיות.
לארגון תו מידות בתוקף ואישור הצטרפות לעיגול לטובה.
פרויקט ניתוב תרופות

בשנת 2011 הקימה העמותה בית מרקחת וולנטרי, שבמשך השנים הפך לבית מרקחת וולנטרי הגדול מסוגו בעולם[דרוש מקור] העוסק במיון של אלפי תרופות שמגיעות מכל רחבי הארץ בכל יום, מערך מיון לבדיקת התרופות, הטובות מועברות לשימוש חוזר ופגות התוקף מועברות להטמנה ירוקה. בארגון עשרות רוקחים וצוות מקצועי העוסק במיון, אריזה ומשלוח לכל רחבי הארץ. בשנים האחרונות מוביל הארגון את כל תחום השגת התרופות ופועל להגברת המידע שלא לזרוק תרופות, כמו כן פועל להגברת שיתופי הפעולה של חברות התרופות עם הקהילה להנגשת התרופות לחולים.
לארגון למעלה כ-900 נקודות איסוף הפזורות ברחבי הארץ, כמו כן ישנם נקודות איסוף בכל סנפי בנק מזרחי טפחות וכן בסנפי סופר פארם. התרופות מועברות על ידי התורמים אל נקודות האיסוף ומועברות משם אל מוקד ניתוב התרופות, שם הן ממוינות ונבדקות על ידי רוקחים מוסמכים, מוכנסות למאגר הממוחשב של הארגון ומאוחסנות בתנאי בית מרקחת.
פניות לקבלת תרופות, מגיעות אל מוקד ניתוב התרופות, שם מאמת צוות המוקד את הנתונים, מוודא קבלת מרשם רופא תקף וכן הפנייה מעובד סוציאלי. התרופות מאותרות במלאי ומועברות לחולים. מערך השינוע מורכב משליחים וממתנדבים תוך שיתוף פעולה עם ארגוני החסד העוסקים בניהול מתנדבים. כל הפיקוח, המיון, האחסון והמשלוח ממומנים על ידי הארגון ללא כל הוצאה מצד החולים.
הארגון משתף פעולה עם חברות ציבוריות ופרטיות לעידוד עובדים להביא תרופות אל נקודת האיסוף בחברה ומשם למרכז המיון, חלקן אף משמשות כנקודת איסוף קבועה.